Gradska knjižnica Slavonski Brod

Predstavljanje monografije Planinarskog društva "Dilj gora"
2024-05-21 19:00 - 20:00 (Europe/Zagreb)
U utorak 21.svibnja 2024.godine s početkom u 19 sati u Knjižnici u Velikoj dvorani održat će se predstavljanje monografije Planinarskog društva “Dilj gora”
povodom 100 godina planinarstva.

Gimnazijska pjesnička panorama
2024-05-15 19:00 - 20:00
Prijateljujmo s riječima
Pozivamo vas na promociju knjige Vesne Nosić naziva Gimnazijska pjesnička panorama koja će se održati
15. svibnja 2024.
s početkom u 19.00 sati
u Velikoj dvorani Knjižnice.
O knjizi će govoriti: dr. sc. Jasna Ažman, mr. sc. Ivan Medved
Za glazbenu poslasticu zaduženi su učenici Gimnazije Matija Mesić.
Vidimo se!

Pjesnici Ivani: poetska čarolija
2024-05-14 18:00
Pozivamo vas na pjesničku večer povodom Dana grada.
U Velikoj dvorani Gradske knjižnice Slavonski Brod s početkom u 18.00 sati brodski pjesnici odat će počast našoj književnici Ivani Brlić-Mažuranić.
Pozivamo vas da u utorak, 14. svibnja 2024., budete dio ove poetske čarolije.

Kako se nositi s neugodnim emocijama u majčinstvu?
2024-05-10 18:00 - 19:00
Povodom obilježavanja Svjetskog dana mentalnog zdravlja majki pozivamo vas na predavanje mag. psych. Barbare Markovac koja će govoriti o tome kako se nositi s neugodnim emocijama u majčinstvu.
Predavanje će se održati u petak, 10. svibnja, s početkom u 18. 00 sati u Velikoj dvorani Knjižnice.

Edukativna pričaonica s Branimirom Dolibašićem
2024-04-25 18:00 - 19:00
Nutricionist Branimir Dolibašić dolazi u Gradsku knjižnicu Slavonski Brod u četvrtak, 25. travnja 2024. godine u 18:00 sati, održati predavanje u sklopu Kreativnih radionica za onkološke bolesnike. S obzirom da je hrana jedan od temelja na kojima počiva zdravlje, individualni pristup u mijenjanju prehrambenih navika je itekako ključan.
Stoga pozivamo SVE zainteresirane na edukativnu pričaonicu! Ovo je prilika za informirati se kako boljom prehranom ojačati zdravlje!
Vidimo se!

Razgovori između stranica: mentalno zdravlje kroz literaturu
2024-04-23 20:00 - 21:00
Pozivamo vas na program u Noći knjige, 23. travnja 2024. s početkom u 20.00 sati.
Gradska knjižnica Slavonski Brod u suradnji s Centrom Ego Ideal, za usluge psihosocijalnog savjetovanja, poziva sve učenike četvrtih srednjih razreda na predavanje usmjereno na osobni mentalni rast i razvoj kroz literaturu.
Kroz interaktivni rad neka od pitanja kojih ćemo se dotaknuti su:

Zašto istu literaturu ne tumačimo svi jednako?
na koji način biramo literaturu u kojoj pronalazimo utjehu ili motivaciju?
S čim se sve možemo susresti u knjigama?
Opasnosti i zamke u čitanju? Kako se obraniti
Psihološke dobrobiti
Savjeti – Na koji način mijenjati sebe i graditi se kroz ono što čitamo
Vrijeme za pitanja

Datum: 23.4.2024
Vrijeme: 20:00 (predviđeno vrijeme trajanja 1-1,5 sat)

Književni susret s Ivanom Bodrožić
2024-04-23 18:30 - 19:30
Dragi svi,pozivamo vas na program pod nazivom Književni susret s Ivanom Bodrožić koji će se održati u utorak u Noći knjige, 23. travnja 2024. godine s početkom u 18,30 sati u Velikoj dvorani Gradske knjižnice.Dobro nam došli!

Noć knjige, 2024.
2024-04-23 18:00 - 22:00
Dragi svi,
pozivamo vas da nam se pridružite na programima u Noći knjige!

Vidimo se!

Biti tinejdžer u 19. stoljeću: mladi u Ivanino doba
2024-04-18 13:00 - 14:00
Dragi svi,
pozivamo vas u četvrtak, 18. travnja, u 13.00 sati u Veliku dvoranu Knjižnice gdje ćete imati priliku poslušati predavanje znanstvenice i autorice knjige “Djevojka u gradu” Dubravke Zima.

Tema predavanja usmjerena je na mladost i odrastanje u Ivanino doba.

S obzirom da smo svi odrasli i još uvijek odrastamo s Ivaninim pričama, vrijeme je da doznamo kako je izgledala njezina svakodnevnica građanske djevojke!
Vjerujemo da će biti zanimljivo čuti koliko se njezin pubertet razlikovao ili pak koliko je bio blizak pubertetu današnje mladosti!
Dođite i poslušajte!

Vidimo se!

Radionica kreativnog pisanja sa Miroslavom Mićanovićem
2024-04-15 17:30 - 19:30
Dragi svi,
pozivamo vas da zakoračite U SVIJET BAJKI poput Ivane Brlić-Mažuranić na jedinstvenoj i BESPLATNOJ radionici pisanja kratkih priča!
Svi ljubitelji pisanja, pridružite se Miroslavu Mićanoviću na nezaboravnom putovanju kroz maštovite svjetove.
Radionica je organizirana u suradnji sa Centar za Kreativno Pisanje Cekape.

Termin radionice: ponedjeljak 15. travnja 2024. u 17.30 sati.

Prijava je obavezna kako biste osigurali svoje mjesto na ovom bajkovitom putovanju!

Svijet mašte udaljen je od vas za jedan telefonski poziv!
035/446-963.

Mi znamo kako učiniti da jedva čekate ponedjeljak!

Novi sastanak Čitateljske grupe
2024-04-09 18:00 - 19:00
Shirley Jackson američka je spisateljica koja će biti u središtu sljedećeg sastanka Čitateljske grupe. Lutrija je njezina najpoznatija priča, a Prokletstvo kuće Hill i Oduvijek živimo u dvorcu romani su o kojima će se također pričati.

Podijelite svoje dojmove o ovoj spisateljici, stvarajte nova prijateljstva s ljubiteljima književnosti.
Bez obzira jeste li već član Čitateljske grupe ili tek razmišljate o tome, dobrodošli ste!

Vidimo se na našem sljedećem susretu, u utorak 9. travnja 2024. godine s početkom u 18 sati u Maloj dvorani Gradske knjižnice Slavonski Brod.

Napomena:
Ako želite postati član, pošaljite upit na e-mail voditelju grupe Hrvoju Gaži i pridružite nam se.
E-mail adresa: hgazo@yahoo.com

Natječaj "Elegancija s potpisom Ivane Brlić-Mažuranić: online natječaj za najbolje odjevenog lika iz Ivaninih priča"
2024-04-06 09:00 - 2024-04-17 23:59
Pozivamo sve zaljubljenike u književnost i likovnu umjetnost da se pridruže našem online natječaju “Elegancija s potpisom Ivane Brlić-Mažuranić”!
Ovaj natječaj posvećen je kreativnosti, a inspiracija dolazi iz nezaboravnih djela naše najpoznatije književnice.
Trajanje natječaja: 6. travnja – 17. travnja 2024. ( do ponoći)
Proglašenje pobjednika i dodjela nagrada: Petak, 19. travnja 2024. u 13:00 sati u Gradskoj knjižnici Slavonski Brod.
Tema ovog natječaja je pronalaženje opisa odjeće i lika bilo kojeg junaka iz Ivaninih priča te likovno uprizorenje istoga prema TOM opisu.

Tehnika crtanja je na izbor – od kolaža do grafičkih tehnika.
Kategorije za natjecanje:
1. Djeca do 13 godina
2. Mladi od 14 do 18 godina
3. Svi iznad 18 godina

Kako se prijaviti: Radove je potrebno nacrtati ručno, a zatim ih skenirati ili fotografirati.
Gotove radove šaljite na adresu e-pošte: odnosisjavnoscu.gksb@gmail.com u digitalnom obliku isključivo u jpg ili pdf formatu.
Molimo vas da u naslovu maila navedete: “Za natječaj Elegancija s potpisom Ivane Brlić-Mažuranić”.

Uz rad je obavezno priložiti sljedeće podatke:
PODACI O OSOBI KOJA ŠALJE: Ime i prezime Godište Kontakt (e-mail i broj telefona) Izjava o suglasnosti
PODACI O RADU: Naziv lika i naziv priče iz koje je preuzet opis

Važno: Za maloljetne osobe, mail sa radom i potrebnim podacima, kao i izjavom o suglasnosti, mora poslati roditelj/skrbnik/staratelj. Pokažite svoj talent i osvojite vrijedne nagrade! Veselimo se vašim radovima!
Propozicije natječaja i izjava o suglasnosti nalazi se u privitku.

Srdačan pozdrav, Organizacijski tim “Elegancija s potpisom Ivane Brlić-Mažuranić”

Propozicije natječaja
Izjava o davanju suglasnosti za sudjelovanje u nagradnom natjecaju_

Kreativne radionice za onkološke bolesnike_ raspored radionica za mjesec SVIBANJ
2024-04-04 18:00 - 2024-05-28 19:30
Zdravlje nije samo odsustvo bolesti, ono je harmonija mentalnog, duševnog, duhovnog, fizičkog i socijalnog blagostanja. Kreativne radionice osmišljene su kao sigurno okruženje gdje ćete imati priliku istražiti vlastite kreativne potencijale, potaknuti pozitivnu energiju i unutarnju ravnotežu. Kroz umjetnički izraz želimo zajedno graditi most između tijela i uma. Ove radionice osim što nude priliku za kreativnim izražavanjem stvaraju i zajedničku podršku među sudionicima.
Učimo jedni od drugih, dijelimo iskustva i gradimo zajednicu koja je jača od bilo koje pojedinačne borbe.

Prijaviti se možete za JEDNU ILI VIŠE RADIONICA (SVE)!
PRIJAVA NA TELEFONSKI BROJ 035/446-963
Voditeljica programa: dr. med. Ruža Brešić Pudar, spec. opće medicine
Voditelji radionica: Lucija Lebić, Kristina Galić, Mihaela Crnjac.
Gosti predavač edukativne pričaonice: nutricionist Branimir Dolibašić.
Program podupiru:
Gradska knjižnica Slavonski Brod Liga protiv raka Brodsko-posavske županije
Udruga žena operiranih od raka dojke NADA
Udruga laringektoniranih pacijenata “NOVI GLAS”
ILCO-udruga pacijenata sa stomom (oboljeli od raka debelog crijeva)
Hrvatska udruga leukemija i limfomi, Podružnica Slavonski Brod.

Edukativna pričaonica s Brunom Šimlešom
2024-03-28 18:00 - 19:30
Dragi svi,
u sklopu KREATIVNIH RADIONICA ZA ONKOLOŠKE BOLESNIKE, pozivamo vas 28. ožujka 2024. godine na edukativnu pričaonicu s Brunom Šimlešom.
Susret počinje u 18.00 sati u Velikoj dvorani Gradske knjižnice Slavonski Brod.

Ulaz je besplatan!
Najave nisu potrebne!

Vidimo se!

IZLOŽBA USKRSNIH KOŠARA
2024-03-27 18:00 - 19:00
Poštovani svi,
Pozivamo vas na IZLOŽBU USKRSNIH KOŠARA koja je nastala u suradnji s Kulturno umjetničkim društvom „SLAVONIJA“ iz Gornjih Andrijevaca, u srijedu, 27. ožujka 2024. godine.
Otvaranje izložbe počinje u 18.00 sati u predulazu Knjižnice.
Vidimo se!

Ljubičasti dan
2024-03-26 18:00 - 19:00
Čast nam je i zadovoljstvo pozvati Vas da zajedno obilježimo Ljubičasti dan – Svjetski dan podrške osobama s epilepsijom i to prigodnim predavanjima i druženjem.
Ljubičasti dan obilježit će se u suradnji Gradske knjižnice Slavonski Brod i Odjela za neurologiju OB “Dr. Josip Benčević” 26.3.2024. u 18 h u prostorijama Gradske knjižnice.
Dodatno smo ponosni što ove godine pod sloganom “Osvijetlimo epilepsiju” i u suradnji s Gradom Slavonski Brod možete uživati u prekrasnom ambijentu naše Tvrđave Brod u kojoj će taj dan zgrade unutar Tvrđave biti osvijetljene ljubičastom bojom.

Prigodna predavanja u Gradskoj knjižnici će održati:

Lidija Šapina, spec.neurolog – Vrste epileptičkih napada i popratne psihijatrijske bolesti
Marija Ratković, spec.neurolog – Alkoholizam i epilepsija
Simona Milić, spec.neurolog – Kako pomoći osobi koja ima epileptički napad

Ivana Krunić, bacc.med.techn – Sestrinska skrb kod epileptičkog statusa
Ines Jozić, mag.med.techn – Sestrinska skrb za dijete oboljelo od epilepsije

Za glazbeni dio programa pobrinut će se ŽVA Viojlice iz GMM koje nas uvijek rado podrže na našim događanjima.

Pozivamo Vas da u što većem broju dođete, sudjelujete i da zajedno širenjem znanja o epilepsiji rušimo postojeće predrasude i stigme.

Kako imati vlastitu hranu dostupnu cijele godine?
2024-03-21 18:00 - 19:30
Pozivamo vas 21. ožujka 2024. godine na predavanje “Kako imati vlastitu hranu dostupnu cijele godine?”.
Predavanje će u organizaciji BED-a, GKSB i Biovrt-a održati Silvija Kolar-Fodor.
Susret je zakazan za 18,00 sati u prostoru Multimedijalne dvorane!

Promocija stripa albuma "LAVANDERMAN - Zatvorske priče"
2024-03-21 18:00 - 19:30
Pozivamo vas 21. ožujka 2024. godine s početkom u 18.00 sati na promociju stripa albuma “LAVANDERMAN – Zatvorske priče”.
Promocija će se održati u Velikoj dvorani Knjižnice.
O stripu će govoriti Vinko Barić, Toni Faver i Zvonimir Rumboldt.

Predstavljanje knjige "Depra"
2024-03-20 18:00 - 19:00
Pozivamo vas u srijedu, 20. ožujka 2024. godine na predstavljanje knjige “Depra” autora, novinara i voditelja Aleksandra Stankovića.
Susret će se održati u Velikoj dvorani Gradske knjižnice Slavonski Brod s početkom u 18.00 sati!
Vidimo se!

Predstavljanje knjige „Ja, pa ja i opet ja“
2024-03-15 18:00 - 19:00
Dragi svi,
pozivamo vas na predstavljanje knjige „Ja, pa ja i opet ja“ autorice Josipe Pavičić.
Susret je zakazan za petak 15. ožujka 2024. godine s početkom u 18.00 sati u Velikoj dvorani Knjižnice!

Također, Josipa Pavičić će održati i radionicu u subotu 16. ožujka 2024. u 9.00 sati u Knjižnici.
Prijaviti se možete ISKLJUČIVO putem linka https://josipapavicic.com/

Predstavljanje knjige "Isušena obala"
2024-03-08 18:00 - 19:00
Pozivamo vas na predstavljanje knjige naziva Isušena obala autora Mate Klarića.
O knjizi će govoriti Anita Opačak Krpan, Ivan Stipić, Darija Mataić Agičić, Ivo Mijo Andrić.
Predstavljanje će se održati u Velikoj dvorani Gradske knjižnice Slavonski Brod u petak 8. ožujka 2024. godine s početkom u 18.00 sati!

Predstavljanje knjige autora Husreta ef. Hasanovića
2024-03-01 18:00 - 19:30
Pozivamo vas na predstavljanje knjige autora Husreta ef. Hasanovića
BESJEDE PETKOM.
Promocija će biti održana u Gradskoj knjižnici Slavonski Brod, u petak 1. ožujka 2024. godine s početkom u 18,00 sati.
Knjigu će predstaviti:
akademik Aziz ef. Hasanović, muftija Mešihata Islamske zajednice u Hrvatskoj
prof. dr.sc. Šimo Šokčević, prodekan za znanost,
Katolički bogoslovni fakultet u Đakovu
Domagoj Zovak, prof.,
Predsjednik Udruge PLUS
autor
Husret ef. Hasanović, glavni imam Medžlisa Islamske zajednice u Slavonskom Brodu
Moderator:
Željka Gavranović,
mag. educ. croat. i mag. educ. phil.

Odilon-Gbènoukpo Singbo u Knjižnici
2024-02-27 18:00 - 19:00
Pozivamo vas na razgovor s autorom knjige
PORAZ LJUDSKOSTI. CRKVENI NAUK U EPOHI NUKLEARNOG ORUŽJA.
Susret je zakazan za 27. veljače 2024. godine s početkom u 18.oo sati u Velikoj dvorani Gradske knjižnice Slavonski Brod.

Predstavljanje knjige Rasuti fragmenti postojanja
2024-02-23 19:00 - 20:00
Pozivamo vas u petak, 23. veljače 2024. godine na predstavljanje knjige Rasuti fragmenti postojanja autora Križe Katinića.
Autor će održati i prigodno predavanje naziva Čovjek pred pitanjem smisla.
Predstavljanje počinje u 19.00 sati u Velikoj dvorani Gradske knjižnice Slavonski Brod.

Poziv na panel "Mladi i demokracija"
2024-02-23 11:00 - 12:30
Europe Direct Slavonski Brod , koji djeluje pri Europskom domu Slavonski Brod, u suradnji s Predstavništvom Europske komisije, Uredom Europskog parlamenta u Hrvatskoj i Gradskom knjižnicom Slavonski Brod organizira panel “Mladi i demokracija”, koji će se održati 23. 2. 2024. od 11 do 12.30 u Gradskoj knjižnici Slavonski Brod, Trg Stjepana Miletića 12.

Svrha događanja je poticanje mladih na veću uključenost u društvena i politička zbivanja, kako bi na taj način aktivnije i odgovornije sudjelovali u kreiranju zajedničke budućnosti.
Na događanju će sudionici imati priliku biti bolje informirani o oblicima i načinima sudjelovanja mladih u demokratskim procesima.
O ovoj temi će govoriti Berto Šalaj, Fakultet političkih znanosti. Nikola Baketa, Institut za društvena istraživanja, predstavit će rezultate istraživanja o položaju mladih, odnosu prema aktivizmu, sudjelovanju u demokratskim procesima odlučivanja i na koji način ih potaknuti na veću uključenost. Maja Kutnjak, predstavnica Ureda Europskog parlamenta u Hrvatskoj govorit će o europskim izborima i važnosti izlaska mladih na izbore. Slaven Hojski predstavit će program edukacije mladih birača koji provodi Državno izborno povjerenstvo od 2018. Vijećnik Gradskog vijeća Slavonskog Broda Domagoj Aračić predstavit će svoje osobno iskustvo i govoriti o potrebi povećanja broja mladih u predstavničkim tijelima na svim razinama.
Moderatorica je Željka Gavranović, urednica Plusportala.

Poželjni sudionici: mladi (učenici, studenti, studentski zborovi, ne/zaposleni, udruge mladih/za mlade), udruge i društva koja rade s mladima, nastavnici i ostali predstavnici ogojnoborazovnih institucija na svim razinama, predstavnici političkih stranaka / podmladak; savjeti mladih, mediji; razvojne agencije i LAG-ovi; zainteresirana javnost…)

Prijave su moguće putem Google obrasca https://forms.gle/vnErxydYDdSWwco96

Izložba Fotokluba Kadar
2024-02-20 18:00 - 19:00
Pozivamo vas na otvorenje izložbe u utorak, 20. veljače 2024. u 18.00 sati u predulazu Knjižnice.
Vidimo se!

Večer ljubavne poezije
2024-02-15 18:00
Pozivamo vas na plovidbu stihovima morem ljubavi praćeni vjetrom emocija.
Kada? Četvrtak, 15. veljače 2024. godine s početkom u 18.00 sati!
Pridružite nam se u Velikoj dvorani kako bismo zajedno stvarali i upijali trenutke ispunjene ljubavlju i poezijom.
Otputujmo na mjesto gdje svaki stih postaje melodija koja ljubi, a svaka rima sigurna luka zagrljaja.

Sastanak Čitateljske grupe
2024-02-13 18:00 - 19:00
Mitohondrijska Eva, roman hrvatske umjetnice Mihaele Gašpar jednostavnom pričom glavne junakinje Julijane dovest će vas do razmišljanja o biološko-genetskoj metafori.
Što se točno krije iza naziva ovog romana, saznajte na sastanku Čitateljske grupe.
Podijelite svoje dojmove i tumačenja, stvarajte nova prijateljstva s ljubiteljima književnosti.
Bez obzira jeste li već član Čitateljske grupe ili tek razmišljate o tome, dobrodošli ste!
Vidimo se na našem sljedećem susretu, u utorak, 13. veljače 2024. godine s početkom u 18 sati u Maloj dvorani Gradske knjižnice Slavonski Brod.
Napomena:
Ako želite postati član, pošaljite upit na e-mail voditelju grupe Hrvoju Gaži i pridružite nam se. E-mail adresa: hgazo@yahoo.com

Vjerovanje u znanje
2024-02-09 18:00 - 19:00
Dragi svi,
s velikim zadovoljstvom pozivamo vas na predstavljanje knjige „Vjerovanje u znanje“ autorice Ivane Seletković koje će se održati u Velikoj dvorani Gradske knjižnice Slavonski Brod u petak 9. veljače s početkom u 18.00 sati.

Zajedno sa autoricom razgovarat će Željka Gavranović, mag. educ. phil., novinarka Posavske Hrvatske Dunja Vanić i Ružica Bobovečki, ravnateljica Gradske knjižnice Slavonski Brod.

Glazbenom poslasticom počastit će nas učenici Glazbene škole Slavonski Brod.

Radujemo se susretu!

Ja sam snaga... to nije moja kosa
2024-02-05 18:00 - 19:00
Pozivamo vas na izložbu fotografija autora Vjekoslava Skledara pod nazivom Ja sam snaga… to nije moja kosa.
Otvaranje izložbe počinje u 18,00 sati u predvorju Knjižnice.

Izložba je organiziranja u suradnji Lige protiv raka Brodsko-posavske županije i Gradske knjižnice Slavonski Brod.
